
PETRE RARES SI MOSCOVA 


INTRODUCERE. Multe din directivele politicii principatelor române 
la sfârşitul veacului al XV-lea şi în prima jumătate a celui următor, nu 
sânt încă deplin lămurite, pentrucă nu s'a ţinut seamă de toți factorii 
cari puteau să le influențeze. In această privință influența Rusiei 
moscovite la sfârşitul domniei lui Stefan cel Mare si al urmașilor săi 
până la 1550, este mult mai importantă, decât a fost admisă până acum 
de către istoricii noştri. Politica rusească în această vreme a fost con- 
dusă de o ideie religioasă şi națională : recuperarea dela Polonia a ce- 
lorlalte ,,Rusii’’ (țările rutene si Rusia Albă), care figurau deja în 
titlul Marelui Cneaz dela Moscova. Deaceea, în nenumăratele războaie 
ruso-polone din această epocă, stăpânitorii dela Moscova urmăreau, 
adesea cu succes, să despartă pe coreligionarii lor de Polonia, prin 
mijlocul propagandei religioase ortodoxe 1. Aceste războaie, purtate de 
suzerana Moldovei şi tema religioasă-ortodoxă a propagandei ruseşti 
între supuşii Poloniei, nu puteau rămâne fără efect asupra principate- 
lor române. E un factor care trebue ținut în seamă pentru lămurirea 
politicii domnilor nostri, in special a celor din Moldova. Pretentiile 
Moldovei asupra Pocutiei, fară locuită de o mică nobilime ortodoxă ru- 
teană, erau de acelaşi ordin ca cele ruseşti şi, precum se va vedea, erau 
sprijinite pe aceiaşi propagandă ortodoxă. E caracteristic faptul că 
atacurile Moldovei împotriva Poloniei pentru Pocuția, sânt întotdeauna 
în legătură cu tratări sau alianțe secrete ale Moldovei cu Rusia şi tre- 
buesc explicate prin aceste relaţii între cele două ţări ortodoxe. 

Ne propunem, deocamdată, să dăm câteva indicaţii în acest sens 
pentru epoca, lui Petre Rareş, rămânând să tratăm chestia în ansamblul 
ei, cu altă ocazie. 

POLITICA EXTERNĂ A 'LUI PETRE RAREŞ. Lucrarea răposatului I. 
Ursu asupra politicii externe a lui Petre Rareş? conchidea la o explicație 
internă independentă, foarte măgulitoare pentru noi a acestei politici : 





1. P. politica rusească în această epocă, cf. Rambaud, Histoire de la Russie, 
ed. Paris, 1918, p. 197—9, 207—8. Historia polityczna Polski, ed. Academiei Polone, 
TI, Cracovia, 1923, p. 7—14. Schieman, Russland, Polen und Livland bis ins XVII 
Jahrhundert, Berlin, 1886, I p. 314, 318, 341—8. S. Soloviev, Meropia Poccin, ed. 
III, V, p. 123 si urm.. 

2. I, Ursu, Die auswärtige Politik des Peter Rares, Fürst von Moldau, Viena, 1908. 


i 3 
www.dacoromanica.ro 


P. P. P A N A 1 T E S c U 


toată acțiunea domnului Moldovei se explică prin dorința lui de a se 
libera'de sub Turci şi de a-și mări teritoriul în Ardeal. In realitate, cum 
a arătat critica lui C. Giurescu 1, trebue să ținem seamă în primul rând 
de factorul turcesc. Pe față, Petre Rareșn'a rupt niciodată relaţiile cu 
puternicul său suzeran, Soliman II; alianța sa cu Zapolya e motivată 
de sprijinul ce-i acorda acestuia sultanul, iar expediția dela 1538 a Tur- 
cilor în Moldova a fost pentru domn o surpriză. 

Faţă de Polonia, atitudinea lui Petre Rareș n'a fost dela început 
duşmănoasă ; această putere era aliată și prietenă cu Turcii. Deşi Ludo- 
vic II regele Ungariei, cel ucis la Mohaci (1526), era un Iagiellon și 
deşi Sigismund I al Poloniei nu izbutise în timidele sale încercări de 
a pune mâna pe tronul Ungariei după moartea nepotului său, totuşi 
Polonia, din cauza rivalitatii cu Habsburgii, rămase în lupta pentru 
coroana Ungariei de partea lui Ioan Zapolya, candidatul Turcilor ?. 

Cu toate acestea, Petre Rareș nădăjduia că Polonia şi-ar putea 
schimba, un moment dat politica si vedea posibilă, cu sprijinul ei, o li- 
berare a Moldovei de sub Turci, gând care l-a frământat mereu în toată 
domnia, fără ca să-l poată da pe față prin fapte. Intr’o scrisoare către 
regele Poloniei, încă din 1528, el îi atrăgea atenția asupra primejdiei 
turceşti şi vederile domnului moldovean se arată destul de largi, căci 
pe lângă evenimentele din Ungaria, el judecă şi politica Veneţienilor, 
dușmani ai creştinătăţii, cari au îndemnat pe Turci să ia Rodosul și 
Belgradul. Numai o cruciată întreprinsă de Polonia, crede domnul, 
ar putea mântui creștinătatea de păgâni, căci în Ungaria „sânt doi regi” ? 
şi „păgânii vor face.... ca acea ţară să nu rămâie niciunuia din doi” ¢. 

Un alt document mai puţin cunoscut si cu un caracter cu totul 
deosebit, aruncă o lumină deosebită asupra dorinţei de liberare de sub 


1, C. Giurescu, O carte despre politica externă a lui Petre Raves, extras din Con- 
vorbirt literare, XLIV, Bucuresti, 1gro. 

2, L. Finkel, Habsburgowie i Iaviellonowie po klesce Mohackiej, (Habsburgii si Ia- 
giellonii după dezastrul dela Mohaci), in Kwartalnik Historyczny, VII, p. 589—602 și 
idem, Polityka polska w sprawie węgierskie w yoku 1528 (Politica polonă în chestia ungară 
în anul 1528), ibidem, XIII, p. 459—481. 

3. Ferdinand de Habsburg si Ioan Zapolva. 

4. Acta Tomiciana, X, p. 11, Grabowski, Staruzytnoszci historyczne Polskie, 1, 
Cracovia, 1840, p. 24—5. Rezumat si de I. Ursu, op. cit, p. 28—29. 

păgâni, care rodea inima aprigului domn. E vorba de o donaţie făcută 
de Petre Rareş mânăstirii Hilandari dela Muntele Athos în 1533 (Mart 
I3) 1. Dania, făcută marii lavre sârbești, se explică prin relaţiile soţiei 
sale, doamna Elena din familia domnească sârbă a Brancovicestilor. 
Hrisovul, în obișnuita limbă slavă bisericească, începe cu cuvintele 
„Prin nespusa milostivire şi iubire de oameni a stăpânului meu dulce, 
Isus Hristos şi prin prea milostiva lui binefacere a privit la smerenia 
mea şi m'a aşezat ca urmaș al părinților mei”. Domnul arată apoi cum 
„a venit la domnia mea dela prea cinstitul şi Sfântul Munte, dela cins- 
tita împărăteasca şi sfinfita mânăstire și marea lavră sârbească numită 
Hilandari”.... „cinstitul... chir Macarie igumenul si frații din acel loc 
şi au cerut prin rugăminți domniei mele ca să ne facem ctitor a mai 
sus zisei mânăstiri”. Domnul consimte „să fim din ziua de azi ctitor 
al mai sus zisei mânăstiri, care să se numească de acum mânăstirea 
domniei noastre”. Face astfel o danie anuală de trei mii aspri şi trei 
sute aspri cheltuiala trimisului. „Jar dacă va binevoi Domnul Dum- 
nezeul nostru in Troiță slâvit şi preacinstita Maica Domnului, să-şi facă 
milă cu not și să ne mâniuiască din mdinile celor de alt neam 
(Hunonnemennuxs), nu numai acestea mai sus scrise vom da, ci şi mai 
multe”. Este, cred, un caz unic în care dorințele politice ale domnului, 
liberarea de sub Turci, răsar într'un hrisov de danie. 

Imprejurările politice însă erau potrivnice unor astfel de planuri. 
Tratatul lui Sigismund I cu Turcii la 1532 ? şi alianța Poloniei cu Zapolya, 
înconjurau pe Rareș cu un cerc de dușmani puternici, cari, în cele din 
urmă, aduseră căderea lui. Politica domnului moldovean n'a fost pe 
față împotriva Turcilor, dar legăturile sale tainice cu Habsburgii şi cu 
aliații lor dela Moscova, fură date pe faţă şi-l făcură suspect sultanului. 
Despre legăturile lui cu Habsburgii s'a discutat mult; cele cu Ruşii 
sânt mai puţin cunoscute şi de aceea le vom schița pe scurt în cele ur- 
mătoare 8. 


1. C. Nevostruev, Tpa XpnacoByme y X'anaunapy Trei hrisoave dela Hilandari) 
în Taacank cpnckor yvenor mpymrBa, XXV (serie nouă, VIII) Belgrad, 1869, p. 284—287. 

2. Historya Polityczna Polski, II, p. 29. 

3. V. mai sus. Pentru politica lui față de Polonia, cf. N. Iorga, Relaţiile Moldovei 
cu Polonia după documente nouă, în Convorbiri Literare, XXXV (1901), P. 324, 352 
și 391—419; idem, Petru Rares, in Literatura yi arta română, IV (1900), p. 138—149. 

ALIANȚA LUI PETRE RAREŞ CU MOSCOVA. Al doilea războiu polono- 
moscovit pentru țările „ruseşti” din Polonia se terminase la 1522 ; armis- 
titiul care expirase la 1526 fusese prelungit pe şase ani, până la 1532, 
apoi numai pe un an. Țarul Vasile umbla să ațâțe noi răscoale în Polo- 
nia, să ridice Împotriva acestei țări pe Hanul Crimeei si se pregătea de 
mult de războiu, când moartea îl găsi la 3 Decembrie 1532. Urmașul 
său Ivan (supranumit mai târziu ,,cel groaznic”), era de trei ani numai 
când căpătă domnia, ceeace îndritui pe Poloni să înceapă ei războiul 
(al treilea război polono-moscovit, 1534—1537) 1. Aceste războaie ne- 
sfarsite, care aveau pentru Moscoviţi îndreptăţirea luptei pentru liberarea 
ortodoxilor de sub jugul polon 2, n'au rămas fără ecou în Moldova, 
care se găsea în conflict cu vecina ei dela Nord încă din vremea lui 
Ştefan cel Mare. Stanislav Górski, contemporan cu evenimentele, 
acel care a adunat celebra colecție de documente polone, cunoscută sub 
numele de Acta Tomiciana 3, înseamnă în prefața actelor din 1531: 
că domnul Moldovei „a atras de partea lui pe Moscovit, al cărui tratat 
de pace cu Litvania era gata să expire, pentru a duce împreună războiu 
împotriva Poloniei”. Petre „a trimis în ascuns soli la Moscovit, îndem- 
nându-l să atace Litvania si să lupte împreună împotriva Poloniei”, 
Górski pune aceste fapte în legătură cu ocuparea Pocuţiei de către 
Moldoveni 4. 

Şi cronicile rusești cunosc și amintesc pe larg legăturile Moldovei 
din vremea lui Petre Rares cu țarul dela Moscova, Vasile și apoi cu 
epitropii lui Ivan. „Letopisețul ţarului Vasile” menționează în 17 
Mai 1532 trimiterea solului ţarului, Ivasco Elizarov, prin Crimeea in 
Moldova ; iar la 7 Noembrie acelaș an, întoarcerea lui împreună cu 
solul moldovean, Iusca. Acesta aduce o scrisoare a lui Petre Rares, 


1. Historya politiyczna Polski, II, p. 12—13. 

2. V. mai sus. 

3. Stanislaw Górski (1498—1572), secretar rega!, a adunat sub numele de Acta 
Tomiciana toate actele trecute prin cancelaria regelui Sigismund I (1506 —1548). Această 
colecţie a circulat în manuscris şi a tost publicată la Posnan, până acum în XV volume; 
dar mai sânt numeroase volume încă inedite. Comentariile ce însoțesc documentele, gru- 
pate pe ani, au caracter de cronică. Cf. W. Zakrzewski, St. Górski i jego prace historyczne. 
(St. Gérski și lucrările sale istorice), în Rozprawy, publicate de Academia Polonă, ser. 
II, tom 27, secția istorică, Cracovia, 1909. 

4. Acta Tomiciana, XIII, p. 2—3. 

care cerea „ca marele împărat al Moscovei să-l miluiască si să-l apere îm- 
potriva regelui polon şi marelui cneaz litvan ; dar marele cneaz (al Mos- 
covei) se afla în pace cu regele litvan, Jicmond, iar voevodul moldovean 
Petre s'a rugat de marele cneaz Vasile Ivanovici, al tuturor Rusiilor.. să 
trimeată la sultanul turcesc... ca să-l apere pe el împotriva regelui 
Litvaniei Jicmond” 1. In anul următor schimbul de solii între Moscova 
şi Moldova continuă, tot prin Crimeea 2. 

Mai interesantă si cu ştiri neaşteptate, este solia menționată la 
1543, în a doua domnie a lui Petre Rareş, de către Letopisețul lui Nikon 
(sau Patriarhal). Solia moldovenească este compusă din Crâstea Vlado- 
vici pârcălabul, Petre Cârcovici logofăt şi Ivan Stefanov pisarul; so- 
seşte la Moscova la 8 Noembrie: ,,Si s'au închinat marelui împărat 
solii din partea voevodului şi l-au rugat să-i dea ajutor să se răscumpere 
dela sultanul turcesc, căci sultanul turcesc l-a alungat din tara lui, 
Moldova și voevodul voia să meargă câtre tine, către marele împărat, 
la Moscova, dar i-a fost ca neputinţă să treacă. Turcii şi Tatarii de Cram 
i-au prădat tara şi era deasemenea in războiu şi cu regele [Poloniei], 
şi el a plecat în tara Ungurească, iar din Jara Ungurească s'a dus să 
se închine sultanului turcesc, ca să-i înapoieze domnia în Moldova şi 
sultanul turcesc l-a miluit, i-a înapoiat două parti din tara Moldovei, 
iar a treia parte a luat-o sultanul pentru sine, precum și trei sute de 
mii (stc) de zloți roşii, pe lângă darea pe care i-o dă anual. Iar marele 
împărat (al Moscovei) să-l miluiască şi să-i dea ajutor ca să se răscumpere, 
căci şi mai înainte încă l-a miluit și l-a ajutat” 3. 

In iarna aceluiaș an, cronica pomeneşte de trimiterea soliei mos- 
covite în Moldova prin Polonia, iar în Februar 1544 o nouă solie rusească 
pornește tot acolo *. 

Un deosebit interes ' trezeşte ştirea amintită, după care Petre 
Rareş, înconjurat de dușmani la, 1538, s'ar fi gândit să-și caute un adă- 


1 Yrenin sb Mmueparopcr. oGmecreb acropiu a mpenocreii Poce. 1848, V, p. 207 
și 210. Aceiagi ştire în Voskresenshaia Lietopis (Ilonaoe CoGpaaie Pyceruxe JIkronaceii, 
VIII, p. 281 şi Letopisetul lui Nikon (ibidem, XIII—1, p. 65). 

2. Urenin, op. cit., p. 214. Ilomnoe co6panie, VIII, p. 283. 

3. Tlomnoe coGpanie pyccuuxs xbronnceli, XIII-1, p. 144 (Ta fel varianta ace- 
leiași cronici, ibidem, XIIT-2, p. 442). 

4. Ibidem, loc. cit. 

post la Moscova si numai împrejurările potrivnice l-ar fi silit să se in- 
drepte spre Cicei. Este curios că în momentul sosirei Turcilor la Su- 
ceava, nu se știa încotro o apucase domnul părăsit de ai săi. O scrisoare 
inedită din capitala Moldovei, din 18 Septembrie 1538, trimisă de cei 
trei viziri intrați în oraş în fruntea oștilor, Sivas pasa, Lufti pasa si 
Mehmet pasa, regelui Poloniei, dă de ştire acestuia că ,,blestematul 
Petru Vodă” ar fi fugit în Polonia, după cum a aflat sultanul. Intrucât 
Petre e un duşman al Poloniei, Turcii cer să le fie predat lor „viu sau 
mort” şi sultanul trimite chiar la rege pe omul său Iossin bey cu această 
misiune 1, Desigur că domnul se gândise să treacă prin Polonia spre 
Moscova, ceeace a dat naştere la aceste svonuri. 

Dar, ca să revenim la legăturile lui Petre Rareş cu Moscova, 
cele ce ştim despre aceste legături nu se mărginesc la datele sumare 
din cronici. Corespondenta diplomatică rusească a vremii, cel puțin 
ordinele şi instructiile țarului către solii săi, ni s'a păstrat si a fost pu- 
blicată în Sbornicul Societăţii istorice din Moscova. Din numeroasele 
scrisori privitoare la Petre Rareş şi la Moldova, din care nu putem 
decât spicui pe scurt datele mai interesante, aflăm că legăturile țarului 
Vasile cu Moldova încep încă din 1529. 

In luna Februarie a acelui an, țarul Vasile cere regelui Sigismund 
un salvconduct prin țara lui pentru solii moldoveni care se aflau la Mos- 
cova şi voiau să se întoarcă în tara prin Polonia, împreună cu trimisii 
ruși la Suceava. Avem şi numele solilor: Duma visternicul, Cuzmici 
şi Toma Ivanov?, In adevăr, regele dă salvconductul cerut, cu data 
Vilna 2 Mart 15293. Dar în August, acelaș an, când voevodul Petru 
trimite o nouă solie cu Alexandru Cârjă şi Toma Ivanov, solii sânt 
închiși două săptămâni la Vilna, cu ,,mare necinste” ; ceeace provoacă 
protestul țarului 4, In 1536 sânt pomeniti la Moscova solii moldoveni 
„boerul Ivan Mihailovici Sunjar (sic) şi diacul Petre urecar (uricarul)”'5, 
7, Două traduceri după originalul turcesc pierdut, una în limba polonă, alta în 
italieneşte, în Ms. Muzeului Czartoryski, Cracovia, 611, p. 151—152. 

2, C6opnakb Pyeck, Herop, OGmecrea, Moscova, vol. XXXV, p. 772. 

3. Ibidem, p. 770 Alt sulvconduct în Mai, ibidem, p. 784—5. 

4. Ibidem, p. 802—903. Textul salvconductului pentru solii „marelui cneaz 
Petre voevod Stetenovici, uosadar al “Țării Moldovei” prin Polonia, ibidem p. 804—805. 
Ct. şi p. 808 si 834, 

5. Ibidem, vol. LIX, p. 27 (Februar 1536), cf. si p. 41. 

E tocmai în timpul războiului ruso-moscovit si solia polonă pentru pace 
se afla si ea la Moscova, în frunte cu Gheorghe Radziwill. Răspunsul 
Rusilor la propunerile de pace polone e foarte interesant si dovedește 
existența unei alianțe ruso-moldovenesti: Boerii epitropi declară Po- 
lonilor că acceptă pacea, „însă marele cneaz a făgăduit lui Petre voe- 
vodul moldovenesc să-l apere şi să-l ajute şi să nu-l lase, încheind pace 
cu regele”. Deci ei cer ca regele „să încheie cu Petru Voevod o încetare 
de luptă pentru o vreme oarecare” (armistițiu) 1. Se ştie că în cursul 
anului 1536 şi acelui următor, Polonii pregătiră o mare expediție împo- 
triva Moldovei 2. Pacea ruso-polonă nu se încheie in 1536 si tratările 
urmează si anul următor. O relație a primirei solilor litvani de către 
boerii ruşi la 3 Februar 1537. ne dă următoarele amănunte extrem de 
interesante : „Cneazul Mihai Iurievici a spus : Vă este cunoscut, domnilor, 
că Ştefan voevodul Moldovei a fost în iubire şi în legături de rudenie 
cu marele cneaz Ivan, bunicul domnului nostru şi domnul nostru l-a 
ajutat si a stat pentru dânsul. Iar pe fiul său, Petre Voevod, l-a ajutat 
şi l-a miluit tatăl domnului nostru, marele gosudar Vasili şi acum marele 
nostru gosudar Ivan îl miluește pe Petre voevod și Petre voevod slu- 
jeşte gosudarului nostru. Şi acum, cu voia lui Dumnezeu, se face pace 
şi bună înțelegere între domnii nostri. Stăpânul nostru ne poruncește, 
deci, să vă spunem : regele Jicmont să facă pace şi cu Petru Voevod 
şi domnul nostru va trimite pe omul său la Petre voevod pentru ca să 
trimită el soli la Jicmont pentru pace”. 

„Şi solii (poloni) au spus : Domnilor, boerilor, ne vorbifi din partea 
domnului vostru de Petre domnul Moldovei, fiul lui Ştefan şi spuneți 
că domnul vostru l-a luat sub protecția lui şi că slujeşte domnului 
vostru... ; dar noi n’avem nici o poruncă în solia noastră pentru această 
treabă”, 

„Şi boerii (ruși) au stat tare şi au stăruit pentru domnul Moldovei, 
ca să se învoiască solii, ca regele să facă pace şi cu domnul Moldovei. 
Solii însă au spus:.. Spuneţi că voevodul slujește domnului vostru, 
dar voevodul moldovean este vasalul stăpânului nostru și al coroanei 
polone și acum s'a răsculat şi a început războiu împotriva stăpânului 

1, Ibidem, p. 58 (Iulie 1536), instructii în aceuși sens in August, p. 60’. 

2. Ursu, Die auswärtige Politik Peter Rares, p. 141 şi 149—160; Nistor, Die 
Moldawische Ansprüche aut Pokutien, p. 136—137. 

nostru şi a Poloniei si voevozii poloni l-au bătut, dar cu noi, cu boerii 
din Vilna nu e in războiu, ci sântem in pace. Şi boerii au spus: Dacă 
e in pace cu voi, dați-ne cuvântul vostru că regele nu va ridica asupra 
lui nici Polonia, nici pe voi si țara Litvaniei. $i solii au spus : Ne mirăm 
de mintea voastră că ne vorbifi asa de mult de acest lucru, pentru 
care n'avem nici o instrucțiune. Și multe au vorbit pentru aceasta şi 
boerii au ținut tare, ca să se facă pace şi cu Moldovenii, iar solii au spus 
că nu au poruncă pentru aceasta. Şi boerii s'au dus la marele cneaz 
şi i-au spus. Iar marele cneaz a spus boerilor să vorbească cu stăruință 
despre Moldovean” }, 

Aceleaşi preocupări se văd în scrisoarea trimisă regelui polon în 
numele marelui cneaz în April, în care se insistă din nou pentru pacea 
cu Moldova, amintindu-se legăturile lui Stefan cel Mare cu Moscova ?; 
dar regele Sigismund răspunde că Petre Rareş e din vechi timpuri 
vasalul lui şi că nu va permite trecerea soliei către fara dușmanului °. 

Din nefericire pentru Moldoveni, Ruşii încheiară pacea, renun- 
fand la alianţa cu Petre Rareş, care fu astfel părăsit. In Decembrie 
țarul mai cerea încă odată zadarnic, ca solii lui să fie lăsați să treacă 
în Moldova, iar solului rus la Cracovia i se dădeau instrucțiuni să afle 
dacă „regele porneşte împotriva domnului Moldovei şi ce face acesta, 
ce s'a întâmplat cu el, cum stă acum 'egele cu domnul, e războiu sau 
pace, va fi oare pace si în ce fel?” 4, 

Din cele de mai sus, se vedelimpede că a existat o alianță a lui 
Petre Rareș cu Moscova şi că războaiele lui cu Polonia sânt în legătură 
cu această alianță şi cu războaiele ruso-poloane, de care nu pot fi des- 
partite. 

PETRE RAREŞ SI RUTENII ORTODOXI DIN POCUTIA. Am spus ca 
războaiele ruso-polone dela sfârşitul veacului al XV-lea si cele din veacul 
al XVI-lea, au avut ca motiv dorința Rusilor din Moscova de a pune stă- 
pânire pe „Rusiile” din Polonia (Ucraina, Rusia Albă, Galiţia de mai 
târziu) şi că acest războiu de caracter religios a fost purtat din partea Ru- 


„ C6opaakr, vol. LIX, p. &9—91. 

. Ibidem, P. 117—118. 

. Ibidem, p 125. 

. Ibidem, P. 134—135. Scrisoarea țarului din 23 Decembrie 1537. Răspunsul 
regelui la p. 140—1. Instructiile solului Lavin trimis la Cracovia, la p. 138. 

şilor pe baza unor continue răscoale atafate de ei printre Rușii din Po- 
lonia!. Cunoscând relațiile Moldovei cu Rusia si războiul comun pe care-l 
duceau cu Polonia, se pune întrebarea dacă nu cumva și Moldovenii 
wau invocat solidaritatea religioasă ortodoxă, în incursiunile lor în Po- 
cufia. Această provincie era locuită, pe atunci ca şi azi, de o populaţie 
ruteană si se ştie că în secolul XVI Rutenii erau încă ortodoxi 2. Stă- 
ruința Moldovei de a pune stăpânire pe această provincie se poate 
astfel explica, nu numai prin amintirea sumei date de Petre Musatin, 
ci şi prin îndemnurile care veneau din Pocuția dela populaţia ortodoxă 
ruteană de acolo. Această politică ortodoxă anti-polonă este însă de 
origine rusească moscovită si se explică la Moldoveni prin alianța lor 
cu Ruşii împotriva Poloniei. Incă din vremea lu Stefan cel Mare, care 
era aliat şi rudă cu Ivan III, întâlnim o răscoală a Rutenilor din Po- 
cutia împotriva Polonilor, răscoală condusă de un anume Muha, venit 
din Moldova şi sprijinită aproape pe fata de domnul Moldovei (1491) 3. 
Această răscoală a precedat cu câţiva ani ocuparea Pocuţiei de către 
Moldoveni. In vremea lui Petre Rareș, care, cum am văzut, era aliatul 
şi prietenul Moscovei, lucrurile s'au petrecut la fel, cu ocazia războiului 
său din Pocuția, în 1530—1531. Un raport polon asupra invaziei mol- 
dovenesti în Pocuția, în Decembrie 1530, scris de vice-cancelarul Coroanei, 
afirmă că ,,Rutenii aproape toţi aleargă la el [la Petre Rares] si i se 
supun cu bucurie, iar el îi primeşte şi-i tratează bine, iar pe cei cari sânt 
„de rit roman [catolici poruncește să-i ucidă” 4, 

Mărturia aceasta este prețioasă şi ne desvălue politica ortodoxă 
a lui Petre. Teama unei propagande moldoveneşti printre ortodoxii 
din Polonia și dorința de a-i scoate de sub influența principatului vecin, 
face pe regele Sigismund I să numească la 1539 pe Macarie Tuczapski, 


I. V. mai sus, 

2. I. Nistor, Die moldavischen Ansprüche auf Pokutien, Viena, 1910, p. 21—27. 
Se pomenesc si numeroase sate de coloniști români. 

3. O. Górka, Kronika czasów Stefana Wielkiego Moldawskiego (Cronica epocii lui 
Stetan cel Mare al Moldovei), Cracovia, 1931, p. 112—113, dă cele mai complete stiri 
asupra acestei răscoale. 

4. Hurmuvaki Iorga, Documente, XI, p. 8. D. Iorga, comentând acest raport, 
nu crede că poate fi luat în serios, căci „aceasta ar presupune la Petre Vodă o agerime 
politică, o pătrundere, pe care nu le e avut” (N. Iorga, Reiatiile Moldovei cu Polonia, 
în Convorbiri literare, XXXV, P. 333—334). 

ca cel dintâi episcop ortodox din Lemberg. In diploma regală numirea 
e motivată prin aceea că „preoţii ortodoxi din Podolia si Rusia să nu 
mai fie obligați pe viitor să se ducă în Moldova şi în alte țări străine, 
pentru a fi hirotonisiti si pentru treburile lor religioase” 1. Această 
numire, astfel motivată, chiar în clipa când se terminaseră războaiele cu 
Moldova pentru Pocuția, nu poate fi decât în legătură cu aceeaşi pro- 
pagandă ortodoxă a domnului Moldovei. 

Dar cea mai interesantă ştire, care confirmă legăturile de ordin 
religios ale lui Petre Rareş cu nobilimea ruteană din Polonia, e o di- 
plomă a regelui Sigismund I, dată la Piotrkow, la 3 Ianuarie 1531, ? 
rămasă până acum neutilizată de istoricii nostri. La această dată Po- 
cufia era ocupată de ostile Moldovei şi se pregătea expediția de recu- 
perare sub comanda lui Ioan Tarnovski, care duse la lupta dela Obertyn 3. 
Diploma, în limba latină, este o mare donaţie făcută de rege în favoarea 
lui Ioan Tarnowski, a tuturor satelor nobililor ruteni din Pocuția, care 
trecuseră de partea lui Petre Rares. Sant menționate ,,satele, Zahosdzdzie, 
Passieczna ale nobililor Ivaşco Zahosdzki si Fedossa şi a soției acestuia” ; 
satul Bniehin, a cărui jumătate o stăpâneşte numitul Ivaşco, iar cea- 
laltă Vasco cu fratele său ; satele Beresow de sus şi de jos, ale nobililor 
Hrehor şi ale fraţilor săi ; satul Drohomirceni (Drohomirczani, terminatie 
românească !), pe care îl stăpânesc mai mulți nobili. După aceea, parte 
din satul Czuczilow, pe care o stăpâneşte nobilul Gost; satul Hilynicee, 
al nobilului Stolpczaczki; satele Pisthin, Wissina, Przerosl, Dynycze, 
Lanczin ; satul pustiu Leschki şi parti din satele Boschow şi Waprzischow”’ 
(fara indicarea proprietarilor). Dupa aceasta insirare de sate confiscate, 
diploma citată adaugă „şi toate bunurile hereditare care sâni în acea 
provincie Pocuția, pe cari le luăm la dispoziția si sub puterea noastră 
(le confiscăm), împreună cu stăpânii lor ereditari sau posesori, nobili 
cart sânt de rit rutean (de religie ortodoxă), (qui sunt ritus Ruthenici), 


I. Szaraniewicz, Patrijarchat wschodni wobec kusuiola ruskiego( Patriarhia de Orient 
față de biserica ruteană), în Rozprawy, publicate de Academia din Cracovia, VIII (1878), 
P. 272—273- 

2. B. Gorczak, drchivum Książąt Sanguszków w Stawucie (Arhivele prinților San- 
gușko la Stawucz), V. Lemberg, 1897, p. 249—251. 

3. I. Ursu, Petru Rares, Bucuresti, 1923, p. 21 şi 23. Ocuparea Pocutiei are loc 
în Decembrie 1530, iar pierderea ei în August 1531. 

pentrucd stăpânii ereditari şi posesori ai celor mai sus numite, ne-au trădat 
şi au aderat şi s'au unit cu Voevodul Moldovei, duşmanul nostru, care, 
violând tratatele şi jurământul său, a ocupat mai sus-zisa provincie Po- 
cufia” (propterea quod haeredes et possessores illorum praedicti a no- 
bis defecerunt et Voyevodae Moldaviensi, hosti nostro, qui foederibus 
violatis et iureiurando suo, districtum Pokucziae praefatum occupavit, 
se adiunxerunt et adhaeserunt). In consecință, regele donează toate 
aceste bunuri, cu ocnele de sare, dreptul de a vâna fiare în păduri, etc. 
lui Ioan Tarnowski, „general al oastei regatului” si urmașilor săi, cu 
rezerva tacită a recuperării provinciei pierdute. 

Diploma regelui Poloniei arată lămurit că nobilimea ruteană 
din Pocuția, care stăpânea numeroase sate în această provincie, trecuse 
de partea lui Petre Vodă si tot deodată, se subliniază că trădătorii erau 
de rit ortodox, ceeace explică trecerea lor de partea domnului Moldovei. 
Dovada că în chestia pretențiilor Moldovei asupra Pocutiei a jucat 
un rol populația ruteană a provinciei, favorabilă domnilor din Suceava 
din motive de solidaritate ortodoxă, este astfel făcută. Am arătat că 
în această tendinţă politică a lui Petre Rareş el a urmat probabil exem- 
plul aliatului său dela Moscova. 

„CĂLĂTORIA “ LUI PERESVIETOV. Legăturile lui Petre Rareş cu Mos- 
cova au influențat și literatura rusă contemporană cu dânsul, Numai prin 
aceste legături se explică acea stranie scriere a sfaturilor lui Ivan Peres- 
vietov către ţarul Ivan IV cel Groaznic. Ivan Peresvietov (unii autori 
socotesc că e vorba de un pseudonim), era originar din Litvania 
şi ajunse pe la 1530—33 în slujba lui Ioan Zapolya, regele Ungariei, 
iar de acolo trecu la Suceava, unde rămase cinci luni la curtea lui Petre 
Rareș (pela 1533—1536). In cele din urmă, după alte călătorii, se sta- . 
bili la Moscova, unde scrise între 1547 și 1550 mai multe lucrări (toate 
în rusește), dedicate țarului Ivan cel Groaznic !. Astfel e lucrarea despre 
sultanul Mahomet, despre țarul Constantin Paleolog; dar cea mai 
interesantă pentru noi e lucrarea intitulată : ,,Povestire despre Petre 


1, V. Rjig, H. IlepecebroBr, nyGauuacre X\ I sbra, cb npunoxenieur, CGOPAHEE ero 
counHenin (I. Peresvietov publicist din veacul XVI, cu un adaus : adunarea operelor lui), 
Moscova, 1908). (In colecția Uresia Bb nmneparopekoab o6mectsh ucropia a ApeBHocreii, 
vol. 224). 

Voevodul moldovean, cum a scris laudă binecredinciosului ţar şi marelui 
cneaz Ivan Vasilievici al tuturor Rusiilor” 1. 

In această lucrare autorul povesteşte țarului cum a stat cinci luni 
la Suceava la Petre Voevod ?. Si acesta în fiece zi se ruga lui Dumnezeu 
pentru mărirea si apărarea Moscovei şi a țarului ei. „Şi am văzut 
înțelepciune mare la dânsul și aceste vorbe le-a spus din adâncă învă- 
țătură filosofică, deoarece însuşi voevodul Petru era un filosof învățat 
şi doctor înțelept şi la el slujeau mulți oameni filosofi înţelepţi şi doctori 
şi el citea în cărțile sale înțelepte împreună cu doctorii şi filosofii în- 
țelepți despre propăşirea împărăției tale după semnele cerești, cum că 
vei fi un far mare şi Dumnezeu va bate pe dușmanii tăi”. 4 Petre Vodă 
avea la curtea lui un slujitor rus moscovit, Vasca Mertalov, pe care l-a 
întrebat : „Tu multe ştii despre împărăţia Moscului; spune-mi... este 
dreptate în acea împărăție ?” „Şi acela i-a spus lui Petre Voevod : Cre- 
dinfa creştinească este bună şi deplină şi mare frumuseţe de biserici, 
dar dreptate nu este ! Şi atunci Petre Voevod a plâns şi a spus așa: 
„Unde nu este dreptate, nu este nimic!”. Domnul Moldovei începe 
atunci să dea sfaturi Ruşilor şi țarului, în ce chip să-şi chivernisească 
fara: El dă ca exemplu pe Constantin Paleolog țarul Grecilor, sub 
care credința a scăzut, boerii nu ascultau de împărat, oștenii sără- 
ciseră, ,,vamesii se îmbogăţeau'”'. Deaceea Tarigradul a căzut şi azi 
Grecii şi Sârbii plătesc bir greu si dau copiii lor în oastea turcească 5. 
Singura nădejde a creştinilor e acum Moscova €. Țarul turcesc Mahomet 
Cuceritorul, desi păgân, a fost drept şi a guvernat fără să dea puterea 
pe mâna boerilor 7. 


1. Apărută întâi în Yuennria sanncku umuepatopcnaro Kasanckaro yanpepcutera, 
Cazan I, 1865, p. 31—46 şi apoi, dupa alt ms , la Rjig, op. cit., p. 59—69. Textul din 
YuenHsia sanncan este mai pe scurt gi reprezintă o versiune primitivă a autorului, 
care mai târziu a fost amplificata tot de dânsul. Ct. G. A. Steglova, Kn Bonpocy o 
counneniaxr Me. Ilepecebroa (in chestiunea operelor lui Ivan Pereswietov), San-Pe- 
tersburg, 1911 (extras din Jurnalul Ministerului Instrucțiunii), p. 10. 

2 Rjig, op. cit., p. 61. 

. Ibidem. 

. Ibidem, p. 68. 

. dbidem, p. 59 şi 63. 
. Ibidem. 

. Ibidem, p. 61—65. 

Deaceea Petre Vodă sfătuieşte pe far să guverneze absolut, să 
umilească pe boerii bogați, cari nu sunt buni de războiu 1, să-şi facă o 
oaste puternică din oameni săraci, de credință, o gardă de 12.000 de 
oşteni cu arme de foc 2 şi să scoată pe cei de jos de sub robia boerilor. 8 
Astfel va fi un mare stăpânitor si va lua şi cetatea Cazanului 4. 

Această lucrare pe care am rezumat-o mai sus, a fost mult dis- 
cutată de istoricii literari ruşi 5, cari au observat că de fapt nue în parte 
decât o variantă a celorlalte lucrări ale autorului. Ce scrisese Peresvietov 
despre țarul Constantin Paleolog şi despre sultanul Mahomet în ce- 
lelalte lucrări, le pune acum în gura lui Petre Rareş. De altfel, cele 
mai multe din „,sfaturile” atribuite domnului Moldovei, nu puteau fi 
ale lui. Luptele pentru Cazan încep la 1547, adică după moartea lui 
Rareş şi e puţin probabil ca acesta să se fi amestecat în chestiile sociale 
din Rusia. Toți istoricii literari ruşi sânt de acord asupra faptului că 
Peresvietov era un duşman al boerilor şi un partizan al absolutismului 
şi că de fapt pune ideile lui proprii în gura lui Petre Rares. (De altfel 
şi celelalte două lucrări despre Mahomet şi Constantin Paleolog au 
aceiași tendință). El a recurs la acest mijloc, pentru a nu da impresia 
că un simplu supus își permite să dea sfaturi stăpânului şi, pe de altă 
parte, pentru a da mai mare autoritate acestor sfaturi, le-a pus în gura 
unui stăpânitor străin. 

Cu toate acestea, unele elemente din povestirea lui Peresvietov 
sânt desigur reale si el a primit indicaţii din şederea sa la Suceava, la 
curtea lui Petre Rareş. Astfel, speranța unui ajutor rusesc contra 
Turcilor şi ideia ca Rusia să înceapă o cruciată pentru credință (în 
secolul XVI), i-a putut fi suggerată autorului la Suceava, cum admite 
şi cunoscutul istoric literar rus, Pypin 5. Deasemenea interesul lui Rares 


. Ibidem, p. 62- 63. 

. Ibidem, p. 63. 

. Ibidem, p. 67. 

. Ibidem. 

. Rjig, în introducerea la ediția sa, G. A. Sceglova op. cit. Speranski, 

Heropia ]lpepuneă Pyccxot Jlnreparypet. Moscova, 1914, p. 474 şi urm. Pypin, Ucropia 

Pgcckoii Jlareparypri, ed. I. St. Petersburg, 1898, II p. 496 şi urm., G. Belicenko, 

K Bonpocy o cocraue m penakunax counaenii Hs, Ilepecseroga (Chestiunea compunerii gi 

a redactiilor operii lui Peresvetov), în C6opmak CoGoneBckin, Leningrad, 1928, p. 327—331. 
6. Pvpin, loc. cit. 

pentru Sârbi, din neamul cărora era soția lui, faptul că el vorbea adesea 
despre Moscova şi avea slujitori moscoviți, nu pot fi simple invenţii. 
E probabil iarăşi că pomenirea înțelepciunii şi învățăturii domnului si 
a unora dintre sfetnicii săi, au o bază reală. Aşa dar, deși în parte e o 
lucrare de propagandă a unor idei sociale şi politice, raportul lui Pe- 
resvietov rămâne totuşi si un ciudat document privitor la relaţiile lui 
Petre Rares cu Moscova. 


P. P. Panarrescu 

